Történelmi pillanat az olajiparnak vagy szégyenteli árulás? - Áll a bál Trump nagy terve miatt
Minden eddiginél nagyobb területet nyitna meg az offshore, vagyis tengeri olaj- és gázkutatás és termelés előtt Donald Trump. A csütörtökön bejelentett terv alapján az energiaipar számára átadandó területek között védett északi-sarki, atlanti- és csendes-óceáni területek is találhatók. Míg az olajipar üdvözölte a lépést, nem csak környezetvédők, de republikánus vezetésű államok támadták a terveket.
Az Egyesült Államok csaknem teljes partvidékén, az összes ilyen terület mintegy 90 százalékán lehetővé teszi majd az olaj és gáz utáni fúrást Donald Trump terve,
Trump akkori szavai szerint az Obama-érában kivetett tiltás "ezer és ezer munkahelytől és dollármilliárdoktól fosztotta meg az országot".
Az ugyancsak republikánus - tehát elvileg kormánypárti - Roy Cooper észak-karolinai kormányzó a fúrási tevékenység engedélyezését "kritikus fenyegetésnek" nevezte az állam gazdaságára.
Vesztésre áll a SarkvidékA csütörtöki napon egy másik, az északi-sarkvidéki olajkitermeléssel kapcsolatos fontos hír is napvilágot látott. Egy oslói bíróság ugyanis gyakorlatilag helyt adott a norvég kormány azon terveinek, melyek a sarkvidéki olajtermelés fokozását célozzák. A Greenpeace és a Nature and Youth nevű környezetvédő csoport által benyújtott és a bíróság által elutasított kereset szerint a tervek sértik az egészséges környezethez való alapvető jogot. A zöld szervezetek szerint a 2015-ben a sarki területekre a Chevron, a Statoil és más olajvállalatok számára kiadott engedélyek alkotmányellenesek voltak.
Donald Trump, olaj, offshore földgáz, Vallalatok, olajipar, környezetvédelem,